Þá sakaði hún Sigríði um einelti . Hún hefði komið inn í erfiðar aðstæður í deildinni og undir hafi kraumað miklir erfiðleikar og hiti , meðal annars vegna meintra spillingarmála tveggja lögreglufulltrúa við deildina . Hæstiréttur taldi að lögreglustjóranum á höfuðborgarsvæðinu hefði mátt vera ljóst að ákvörðunin hefði verið til þess fallin að vera meiðandi fyrir Aldísi sem í áranna rás hefði unnið sig til metorða innan lögreglunnar og verið falin aukin ábyrgð fáeinum mánuðum áður en ákvörðunin var tekin . Íslenska ríkinu var einnig gert að greiða Aldísi 2,5 milljónir króna í málskostnað , bæði fyrir héraði og Hæstarétti .